CELEX: 32021R1959
Language: bg
Date: 2021-11-11 00:00:00
Title: Регламент за изпълнение (ЕС) 2021/1959 на Съвета от 11 ноември 2021 година за прилагане на Регламент (ЕС) 2017/2063 относно ограничителни мерки с оглед на положението във Венесуела

12.11.2021   
               
               
                  BG
               
               
                  Официален вестник на Европейския съюз
               
               
                  L 400/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1959 НА СЪВЕТА
         от 11 ноември 2021 година
         за прилагане на Регламент (ЕС) 2017/2063 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/2063 на Съвета от 13 ноември 2017 г. относно ограничителни мерки с оглед на положението във Венесуела (1), и по-специално член 17, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Регламент (ЕС) 2017/2063.
                  
               
                     (2)
                  
                  
                     На 12 ноември 2020 г. Съветът, като взе предвид текущата политическа, икономическа, социална и хуманитарна криза във Венесуела и продължаващите действия, подкопаващи демокрацията, принципите на правовата държава и зачитането на правата на човека, прие Решение (ОВППС) 2020/1700 (2), с което бяха подновени до 14 ноември 2021 г. въведените ограничителни мерки, включително всички вписвания. На същата дата Съветът прие Регламент за изпълнение (ЕС) 2020/1696 (3), с който актуализира изложението на мотивите за 14 включени в списъка лица.
                  
               
                     (3)
                  
                  
                     На 22 февруари 2021 г., с оглед на продължаващото тежко положение във Венесуела, Съветът прие Регламент за изпълнение (ЕС) 2021/275 (4), с който 19 лица бяха включени в списъка.
                  
               
                     (4)
                  
                  
                     Съветът направи преглед на действащите ограничителни мерки в съответствие с член 17, параграф 4 от Регламент (ЕС) 2017/2063. Въз основа на този преглед ограничителните мерки срещу всички лица, включени в списъка, поместен в същия регламент, следва да останат в сила, а изложението на мотивите за 26 лица следва да бъде актуализирано.
                  
               
                     (5)
                  
                  
                     Тези мерки не засягат населението като цяло и могат да бъдат отменени в зависимост от напредъка, постигнат по отношение на възстановяването на демокрацията, принципите на правовата държава и зачитането на правата на човека във Венесуела.
                  
               
                     (6)
                  
                  
                     Поради това приложение IV към Регламент (ЕС) 2017/2063 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IV към Регламент (ЕС) 2017/2063 се изменя съгласно посоченото в приложението към настоящия регламент.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  ОВ L 295, 14.11.2017 г., стр. 21.
         
            (2)  Решение (ОВППС) 2020/1700 на Съвета от 12 ноември 2020 г. за изменение на Решение (ОВППС) 2017/2074 относно ограничителни мерки с оглед на положението във Венесуела (ОВ L 381, 13.11.2020 г., стр. 24).
         
            (3)  Регламент за изпълнение (ЕС) 2020/1696 на Съвета от 12 ноември 2020 г. за прилагане на Регламент (ЕС) 2017/2063 относно ограничителни мерки с оглед на положението във Венесуела (ОВ L 381, 13.11.2020 г., стр. 8).
         
            (4)  Регламент за изпълнение (ЕС) 2021/275 на Съвета от 22 февруари 2021 г. за изпълнение на Регламент (ЕС) 2017/2063 относно ограничителни мерки с оглед на положението във Венесуела (ОВ L 60 I, 22.2.2021 г., стр. 1).
      
      
         
            ПРИЛОЖЕНИЕ
            В приложение IV към Регламент (ЕС) 2017/2063 вписвания 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 и 55 се заменят със следното:
            
               
                            
                        
                        
                           Име
                        
                        
                           Идентифицираща информация
                        
                        
                           Изложение на мотивите
                        
                        
                           Дата на вписване
                        
                     
                           „1.
                        
                        
                           Néstor Luis REVEROL TORRES
                        
                        
                           Дата на раждане: 28 октомври 1964 г.
                           Пол: мъжки
                        
                        
                           Министър на електроенергията от октомври 2020 г., заместник-председател на Службата за благоустройство и обществени услуги и изпълнителен секретар на Генералния щаб по електроснабдяването от април 2019 г. Министър на вътрешните работи, правосъдието и мира от 2016 г. до октомври 2020 г. Върховен главнокомандващ на Боливарската национална гвардия от август 2020 г. Отговорен за сериозни нарушения на правата на човека, извършени от силите за сигурност под негово командване, включително изтезанията на (политически) затворници и репресиите над демократичната опозиция във Венесуела, включително забраната и потушаването на политическите демонстрации.
                        
                        
                           22.1.2018 г.
                        
                     
                           4.
                        
                        
                           Antonio José BENAVIDES TORRES
                        
                        
                           Дата на раждане: 13 юни 1961 г.
                           Пол: мъжки
                        
                        
                           Член на недемократично избраното Национално събрание. Началник управление на столична област (Distrito Capital) до януари 2018 г. Главнокомандващ Боливарската национална гвардия до 21 юни 2017 г. Замесен в репресиите срещу гражданското общество и демократичната опозиция във Венесуела и отговорен за тежки нарушения на правата на човека, извършени от Боливарската национална гвардия под негово командване. Неговите действия и политики като главнокомандващ на Боливарската национална гвардия, включително водещата роля на Боливарската национална гвардия по отношение на полицейския контрол при граждански демонстрации, както и публично защитаваната позиция, че военните съдилища следва да са компетентни спрямо цивилни лица, подкопават принципите на правовата държава във Венесуела.
                        
                        
                           22.1.2018 г.
                        
                     
                           7.
                        
                        
                           Diosdado CABELLO RONDÓN
                        
                        
                           Дата на раждане: 15 април 1963 г.
                           Пол: мъжки
                        
                        
                           Член на недемократично избраното Национално събрание, бивш председател на Учредителното събрание и първи заместник-председател на Обединената социалистическа партия на Венесуела (PSUV). Участва в подкопаването на демокрацията и принципите на правовата държава във Венесуела, включително чрез използване на медиите за публични атаки и заплахи срещу политическата опозиция, други медии и гражданското общество.
                        
                        
                           22.1.2018 г.
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Дата на раждане: 19 юли 1962 г.
                           Пол: мъжки
                        
                        
                           Председател на Комитета за отбрана и сигурност на недемократично избраното Национално събрание от януари 2021 г. Бивш началник на Генералния щаб към върховния главнокомандващ на въоръжените сили (между юли 2019 г. и септември 2020 г.). Бивш върховен главнокомандващ на Боливарската национална армия на Венесуела (до юли 2019 г.). Бивш главнокомандващ на Боливарската национална армия на Венесуела и бивш командващ на централния стратегически регион на интегрална отбрана на Венесуела (REDI Central). Отговорен за сериозни нарушения на правата на човека от силите под негово командване по време на службата му като главнокомандващ на Боливарската национална армия на Венесуела, включително прекомерното използване на сила и малтретирането на задържани лица. Той насочва действията си срещу демократичната опозиция и подкрепя използването на военни съдилища за воденето на процеси срещу цивилни протестиращи.
                        
                        
                           25.6.2018 г.
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Дата на раждане: 18 май 1969 г.
                           Пол: женски
                        
                        
                           Вицепрезидент на Венесуела, министър на икономиката, финансите и търговията. Бивш председател на нелегитимното Учредително събрание и бивш член на президентската комисия за сформиране на нелегитимното Национално учредително събрание. Действията ѝ в президентската комисия и след това като председател на нелегитимното Учредително събрание подкопават демокрацията и принципите на правовата държава във Венесуела, включително чрез присвояването на правомощията на Националното събрание и използването им за нанасяне на удари на опозицията и възпрепятстване на участието на опозицията в политическия процес.
                        
                        
                           25.6.2018 г.
                        
                     
                           18.
                        
                        
                           Xavier Antonio MORENO REYES
                        
                        
                           Пол: мъжки
                        
                        
                           Генерален секретар на Националния избирателен съвет (CNE) от 2009 г. до юни 2020 г. В тази си роля Moreno Reyes улеснява и легитимира решенията на CNE и допринася за доверието в тях, предвид факта, че генералният секретар на CNE играе роля при определянето на дневния ред и придаването на официален характер на решенията. Moreno Reyes продължи да бъде генерален секретар на CNE, макар че демокрацията беше сериозно подкопана, а независимата роля на CNE в изборния процес беше компрометирана. Поради това той е отговорен за подкопаването на демокрацията във Венесуела, включително улесняването на сформирането на нелегитимното Учредително събрание и манипулирането на изборния процес.
                        
                        
                           25.6.2018 г.
                        
                     
                           20.
                        
                        
                           Rafael Ramón BLANCO MARRERO
                        
                        
                           Дата на раждане: 28 февруари 1968 г.
                           Номер на личната карта: V-6250588
                           Пол: мъжки
                        
                        
                           Дивизионен генерал на Боливарската национална армия на Венесуела от 5 юли 2019 г. Бивш заместник-директор на генерална дирекция „Военно контраразузнаване“ (Dirección General de Contrainteligencia Militar — DGCIM)). Отговорен за тежки нарушения на правата на човека, включително изтезания, прекомерното използване на сила и малтретирането на задържани лица в центрове на DGCIM, извършени от служители на DGCIM под негово командване. Свързан със смъртта на капитан Acosta.
                        
                        
                           27.9.2019 г.
                        
                     
                           25.
                        
                        
                           Hannover Esteban GUERRERO MIJARES
                        
                        
                           Дата на раждане: 14 януари 1971 г.
                           Пол: мъжки
                        
                        
                           Втори командващ и началник на щаба на 35-а бригада на военната полиция от август 2020 г. Ръководител на разследванията в генерална дирекция „Военно контраразузнаване“ (Dirección General de Contrainteligencia Militar — DGCIM) поне от април 2019 г. до август 2019 г. В качеството си на ръководител на разследванията надзирава центъра на DGCIM в Boleita. Отговорен за тежки нарушения на правата на човека, включително изтезания, прекомерното използване на сила и малтретирането на задържани лица, извършени от него и от служители под негово командване, най-вече в Boleita. Свързан със смъртта на капитан Acosta.
                        
                        
                           27.9.2019 г.
                        
                     
                           27.
                        
                        
                           Gladys DEL VALLE REQUENA
                        
                        
                           Дата на раждане: 9 ноември 1952 г.
                           Място на раждане: Puerto Santo, Sucre, Венесуела
                           Номер на личната карта: V-4114842
                           Пол: женски
                        
                        
                           Член на недемократично избраното Национално събрание и бивш втори заместник-председател на непризнатото Национално учредително събрание (ANC). Чрез водещата си роля в непризнатото ANC подкопава демокрацията и принципите на правовата държава във Венесуела, включително като подписва декрета за отнемане на парламентарния имунитет на председателя на Националното събрание на Венесуела Хуан Гуайдо.
                        
                        
                           29.6.2020 г.
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Дата на раждане: 18 юни 1963 г.
                           Място на раждане: Caracas, Distrito Capital, Венесуела
                           Номер на личната карта: V-6432672
                           Пол: женски
                        
                        
                           Член на недемократично избраното Национално събрание и бивш първи заместник-председател на непризнатото Национално учредително събрание (ANC). Чрез водещата си роля в непризнатото ANC подкопава демокрацията и принципите на правовата държава във Венесуела, включително като подписва декрета за отнемане на парламентарния имунитет на председателя на Националното събрание на Венесуела Хуан Гуайдо.
                        
                        
                           29.6.2020 г.
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Дата на раждане: 4 август 1963 г.
                           Място на раждане: Caracas, Distrito Capital, Венесуела
                           Номер на личната карта: V-7659695
                           Пол: мъжки
                        
                        
                           Главен финансов контрольор от 23 октомври 2018 г. и бивш първи и втори заместник-председател на непризнатото Национално учредително събрание (ANC). Действията му подкопават демокрацията и принципите на правовата държава във Венесуела, включително чрез забраната на членове на опозицията да заемат публична длъжност в продължение на 15 години и чрез ръководенето на непризнатото ANC, подписването на „закона срещу омразата“, оправдаването на отстраняването на законно избран губернатор от опозицията и забраната за Хуан Гуайдо да се кандидатира за каквато и да е публична длъжност.
                        
                        
                           29.6.2020 г.
                        
                     
                           34.
                        
                        
                           Luis Eduardo PARRA RIVERO
                        
                        
                           Дата на раждане: 7 юли 1978 г.
                           Номер на личната карта: V-14211633
                           Пол: мъжки
                        
                        
                           Член на недемократично избраното Национално събрание. Като член на Националното събрание, избрано през 2015 г., той инсценира избирането си за председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след това инсценирано избиране и с подкрепата на политическата партия на режима (PSUV), Parra Rivero е приветстван от Мадуро и непризнатото Национално учредително събрание (ANC).
                        
                        
                           29.6.2020 г.
                        
                     
                           35.
                        
                        
                           Franklyn Leonardo DUARTE
                        
                        
                           Дата на раждане: 15 май 1977 г.
                           Номер на личната карта: V-3304045
                           Пол: мъжки
                        
                        
                           Член на недемократично избраното Национално събрание. Бивш член и незаконно избран първи заместник-председател на Националното събрание. Като член на Национално събрание, избрано през 2015 г., инсценира избирането си за първи заместник-председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след инсценираното избиране на Duarte и с подкрепата на политическата партия на режима (PSUV), изборът на управителния съвет на Националното събрание е приветстван от Мадуро и непризнатото Национално учредително събрание (ANC).
                        
                        
                           29.6.2020 г.
                        
                     
                           36.
                        
                        
                           José Gregorio NORIEGA FIGUEROA
                        
                        
                           Дата на раждане: 21 февруари 1969 г.
                           Номер на личната карта: V-8348784
                           Пол: мъжки
                        
                        
                           Член на недемократично избраното Национално събрание. Бивш член и незаконно избран втори заместник-председател на Националното събрание, избрано през 2015 г. Незаконно назначен директор на ad hoc съвета на политическата партия Voluntad Popular. Като член на избраното през 2015 г. Национално събрание инсценира избирането си за втори заместник-председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след инсценираното избиране на Noriega и с подкрепата на политическата партия на режима (PSUV), изборът на управителния съвет на Националното събрание е приветстван от Мадуро и непризнатото Национално учредително събрание (ANC). През юли 2020 г., подпомаган от Върховния съд на Венесуела (Tribunal Supremo de Justicia— TSJ), Noriega незаконно поема ръководството на политическата партия Voluntad Popular, като по този начин в още по-голяма степен подкопава демокрацията във Венесуела.
                        
                        
                           29.6.2020 г.
                        
                     
                           37.
                        
                        
                           Remigio CEBALLOS ICHASO
                        
                        
                           Дата на раждане: 1 май 1963 г.
                           Номер на личната карта: V-6557495
                           Пол: мъжки
                        
                        
                           Бивш командващ оперативното и стратегическото командване на Боливарските национални въоръжени сили на Венесуела (Comando Estratégico Operacional Fuerzas Armadas Nacionales Bolivarianas (CEOFANB) – върховния орган на въоръжените сили на Венесуела (юни 2017 г. – юли 2021 г.). CEOFANB контролира Боливарските национални въоръжени сили (FANB) и Боливарската национална гвардия. Освен това CEOFANB отговаря за координацията на намесата на FANB по време на демонстрации.
                           В качеството си на командващ CEOFANB е отговорен за сериозни нарушения на правата на човека, в т.ч. използване на прекомерна сила и нечовешко и унизително третиране от служители на FANB и чрез техни подчинени подразделения под негово командване, включително Боливарската национална гвардия. От различни източници, включително независимата международна мисия за установяване на фактите относно Боливарската република Венесуела, постъпват сведения за нарушения на правата на човека от FANB и Боливарската национална гвардия.
                        
                        
                           22.2.2021 г.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Дата на раждане: 27 април 1946 г.
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Дата на раждане: 7 март 1965 г.
                           Пол: женски
                        
                        
                           Председател на Конституционната колегия и първи заместник-председател на Върховния съд от 5 февруари 2021 г. Съдия в Конституционната колегия на Върховния съд (Tribunal Supremo de Justicia (TSJ) от декември 2005 г. Като член на Конституционната колегия на Върховния съд тя е отговорна за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Нейните действия подкопават демокрацията и принципите на правовата държава във Венесуела, а освен това тя подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Дата на раждане: 12 октомври 1950 г.
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           44.
                        
                        
                           René Alberto DEGRAVES ALMARZA
                        
                        
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           45.
                        
                        
                           Arcadio DELGADO ROSALES
                        
                        
                           Дата на раждане: 23 септември 1954 г.
                           Пол: мъжки
                        
                        
                           Съдия и заместник-председател на Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Дата на раждане: 13 декември 1947 г.
                           Пол: женски
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд тя е отговорна за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE) през юни 2020 г., отстраняването и едностранната смяна на ръководството на три от основните опозиционни партии през юни и юли 2020 г., както и удължаването с една година на срока на действие на решението относно Acción Democrática през месец май 2021 г. Нейните действия подкопават демокрацията и принципите на правовата държава във Венесуела, а освен това тя подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Дата на раждане: 29 април 1968 г.
                           Място на раждане: La Guaira (щат La Guaira, Венесуела)
                           Номер на личната карта: V-6978710
                           Пол: женски
                        
                        
                           Председател на Избирателната колегия на Върховния съд (Tribunal Supremo de Justicia (TSJ) от май 2021 г. Бивш председател на Националния избирателен съвет (Consejo Nacional Electoral (CNE)), назначена на 13 юни 2020 г. Бивш член на Избирателната колегия и Пленума на Върховния съд (TSJ), втори заместник-председател на TSJ от 2015 г. до 24 февруари 2017 г., заместник-председател на TSJ от 24 февруари 2017 г. до 12 юни 2020 г. Като член на Избирателната колегия на TSJ Alfonzo Izaguirre е отговорна за действията, предприети срещу новоизбраното Национално събрание през декември 2015 г., които направиха невъзможно за Националното събрание да упражнява законодателните си правомощия. Освен това тя приема назначаването си за председател на CNE през юни 2020 г. от TSJ, въпреки че това е прерогатив на Националното събрание. В качеството си на председател тя подготвя и наблюдава провеждането на недемократичните парламентарни избори на 6 декември 2020 г. и участва в промяната на избирателните правила за тези избори от 30 юни 2020 г., без официално да напуска TSJ (временно назначение за участие в CNE). След подновяването на CNE през май 2021 г. тя се връща в TSJ. Ето защо нейните действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           48.
                        
                        
                           Leonardo Enrique MORALES POLEO
                        
                        
                           Пол: мъжки
                        
                        
                           Бивш заместник-председател на Националния избирателен съвет (Consejo Nacional Electoral (CNE)) и председател на Комисията за политическо участие и финансиране (август 2020 г. – май 2021 г.).
                           На 7 август 2020 г. Morales Poleo е назначен от Върховния съд (Tribunal Supremo de Justicia (TSJ)) за заместник-председател на CNE и председател на комисията за политическо участие и финансиране, въпреки че това е прерогатив на Националното събрание. Освен това точно преди назначаването си е работил за партията Avanzada progresista. Като член на CNE взема пълно участие в наблюдението на изборния процес, довел до недемократичните избори за Национално събрание на 6 декември 2020 г. Неговите действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Номер на личната карта: V-10132041
                           Пол: мъжки
                        
                        
                           Председател на държавното предприятие Corporación Ecosocialista Ezequiel Zamora (CORPOEZ) от март 2021 г. Дивизионен генерал и заместник-директор на Генерална дирекция „Военно контраразузнаване“ (Dirección General de Contrainteligencia Militar (DGCIM)) от 21 август 2020 г. до 11 март 2021 г. Наследява на тази позиция генерал Rafael Ramón Blanco Marrero. Преди това Carvallo Guevara е служил за DGCIM в региона Los Andes и е бил на високи позиции в Боливарската национална гвардия. Отговорен е за сериозните нарушения на правата на човека във Венесуела, извършени от служители на DGCIM под негово командване. В публикуваните неотдавна констатации на независимата международна мисия за установяване на фактите относно Боливарска република Венесуела, DGCIM е характеризирана като институция, пряко отговорна за извършването на тежки нарушения на правата на човека.
                        
                        
                           22.2.2021 г.
                        
                     
                           53.
                        
                        
                           Carlos Enrique TERÁN HURTADO
                        
                        
                           Номер на личната карта: V-8042567
                           Пол: мъжки
                        
                        
                           Бригаден генерал от 5 юли 2019 г. и ръководител на Специалната дирекция за наказателно разследване на генерална дирекция „Военно контраразузнаване“ (Dirección General de Contrainteligencia Militar (DGCIM) от 2019 г. до 2021 г. На предишни длъжности бригаден генерал Terán Hurtado е бил ръководител на полицията във Фалкон и ръководител на DGCIM в щата Тачира. Отговорен е за сериозните нарушения на правата на човека, включително жестокото и нехуманно третиране на задържани, извършени от служители на DGCIM под негово командване. В подробните констатации на независимата международна мисия за установяване на фактите относно Боливарска република Венесуела, бригаден генерал Terán Hurtado изрично се посочва като едно от отговорните лица и се свързва със случая на капитан de la Sotta.
                        
                        
                           22.2.2021 г.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Дата на раждане: 28 септември 1969 г.
                           Номер на личната карта: V-6864238
                           Пол: мъжки
                        
                        
                           Директор на Бюрото за научни, наказателни и криминалистични разследвания (Cuerpo de Investigaciones Científicas, Penales y Criminalísticas (CICPC)) от 5 февруари 2016 г. Преди това е бил заместник-директор на CICPC. Отговорен е за сериозните нарушения на правата на човека, извършени от служители на CICPC под негово ръководство. В доклада на независимата международна мисия за установяване на фактите относно Боливарската република Венесуела CICPC се характеризира като институция, която извършва системни нарушения на правата на човека във Венесуела. Според доклада на Върховния комисар на ООН по правата на човека, публикуван на 16 юни 2021 г., CICPC участва и в извънсъдебни екзекуции.
                        
                        
                           22.2.2021 г.“